Document ID: /roh_data/filtered/fineweb-2-filterrobots_roh.jsonl.gz/9202

A Vaz Sut ha la radunanza communala decidì da laschar las taxas da concessiun per l'implant da glera fin il 2025 sin il medem nivel sco ils ultims 5 onns. Ils preschents han er concedì in credit brut da 17 milliuns francs per il project da meglieraziun da renovar la rait da vias da transport. La fatschenta è suttamessa al referendum facultativ.
Plinavant ha la radunanza da Vaz Sut approvà il preventiv 2021 che quinta cun in surpli d'entradas da 131'000 francs tar entradas totalas da 16,4 milliuns.